- En historisk beslutning. Det bliver den største investering i Jammerbugt Kommune i mange år, siger borgmester Mogens Gade (Venstre) til P4 Nordjylland. Han siger, at investeringerne fuldender byrådets strategi om at lokke flere unge borgere til kommunen - og specielt til Aabybro. - Strategien gik ud på at skaffe flere byggegrunde. Dem har vi etableret. Vi skulle have flere lejeboliger. Dem er vi i fuld gang med at etablere i Aabybro Midtby. Og så skulle vi have en større og bedre idrætshal samt en ny skole. Hvilket vi får nu. Byggeriet af skolen og renoveringen af idrætshallen begynder næste år og står færdigt i løbet af 2015.

Referat:
Aabybro får en ny skole og en ny idrætshal til samlet 220 millioner kroner. Det har byrådet i Jammerbugt netop besluttet.